CENTEL ร่วง 4% นิวโลว์ในรอบเกือบ 1 ปี หลัง 3 โบรกฯดังประสานเสียงหั่นกำไรปี 61-63
CENTEL ร่วง 4% นิวโลว์ในรอบเกือบ 1 ปี หลัง 3 โบรกฯดังประสานเสียงหั่นกำไรปี 61-63 โดย ณ เวลา 15.40 น. ราคาอยู่ที่ระดับ 39.50 บาท ลบ 1.75 บาท หรือ 4.24 % ด้วยมูลค่าซื้อขาย 340.86 ล้านบาท 
20 ส.ค. 2561

ผู้สื่อข่าวรายงานว่า บริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 15.40 น. อยู่ที่ระดับ 39.50 บาท ลบ 1.75 บาท หรือ 4.24 % ด้วยมูลค่าซื้อขาย 340.86 ล้านบาท ราคาหุ้นต่ำสุดในรอบเกือบ 1 ปี โดยนับตั้งแต่หุ้นลงไปทดสอบระดับ 39.00 บาท เมื่อวันที่ 33 ส.ค.2560

บล.ฟินันเซีย ไซรัส ระบุในบทวิเคราะห์ว่า การประชุมนักวิเคราะห์เมื่อวันศุกร์โทนค่อนไปในเชิงลบ แนวโน้มผลการดำเนินงาน ไตรมาส3/61 ของ CENTEL คาดว่ายังไม่สดใสนักแม้ธุรกิจร้านอาหารจะเริ่มเห็น Same Store Sales Growth ที่มีโอกาสพลิกมาเป็นบวก นำโดย KFC ที่ได้รับผลตอบรับค่อนข้างดีจากการทำโปรโมชั่นทางการตลาด แต่คาดว่าธุรกิจโรงแรมยังคงกดดันจากจำนวนนักท่องเที่ยวจีนรวมถึงยุโรปที่ถูกกระทบบางส่วนจากเหตุเรือล่มในภูเก็ตและผลของฟุตบอลโลก ตามลำดับ โดยล่าสุด Rev Par 3QTD ยังติดลบเล็กน้อย ทำให้เบื้องต้นคาดว่ากำไรปกติ ไตรมาส3/61 อาจทำให้เพียงทรงตัวจากช่วงเดียวกันของปีก่อน ก่อนที่จะกลับมาเติบโตอีกครั้งใน 4Q18 จากการเข้าสู่ช่วง High Season
แนวโน้มการเติบโตของธุรกิจโรงแรมในปี 2019 ค่อนข้างท้าทายและมีโอกาสต่ำกว่าที่เราประเมินเนื่องจากโรงแรม Centara Grand สมุยคาดว่าจะมีการปิด Renovation ทั้งหมดเป็นระยะเวลาหนึ่ง (3-6 เดือน) ขณะที่โรงแรม Centara Grand at CTW จะเริ่มทยอย Renovation เช่นกัน ซึ่งรายได้จาก 2 โรงแรมหลักคิดเป็นสัดส่วนมากกว่า 13% ของรายได้รวม ขณะที่โรงแรม Centara Grand หัวหินอยู่ระหว่างการเจรจาเพื่อต่อสัญญากับการรถไฟซึ่งค่าเช่าคาดว่าจะสูงขึ้นอย่างมีนัยยะ ส่งผลให้ Margin แคบลง แม้ธุรกิจอาหารจะเห็นแนวโน้มการฟื้นตัวที่ดีขึ้นและคาดได้อานิสงส์เชิงบวกจากการเลือกตั้งที่จะเกิดขึ้นปีหน้า แต่คาดว่าการเติบโตของผลการดำเนินงานในภาพรวมคาดว่าจะจำกัดมากขึ้น จึงปรับลดประมาณการกำไรปกติปี 2018-2020 ลง 8-13% ส่งผลให้กำไรปกติปี 2018 เติบโตราว 8.9% เทียบช่วงเดียวกันของปีก่อนและชะลอเหลือเพียง 4.3% เทียบช่วงเดียวกันของปีก่อนในปี 2019   
จากประมาณการกำไรที่ปรับลง ส่งผลให้ราคาเหมาะสมของเราลดลงจาก 54 บาท เหลือ 45 บาท (DCF WACC 7.79% Terminal Growth 3%) และมี Upside จำกัดหากเทียบกับราคาหุ้นปัจจุบัน ขณะที่แนวโน้มผลการดำเนินงานระยะสั้นและระยะกลางยังดูไม่น่าสนใจ จึงลดคำแนะนำลงจาก “ซื้อ” เป็น “ถือ” โดยการเติบโตของ CENTEL จะกลับมาน่าสนใจอีกครั้งหากมีดีล M&amp;A เกิดขึ้น
 
บล.เคจีไอ  ระบุในบทวิเคราะห์ ว่า CENTEL* แนะนำ “ถือ” เป้าพื้นฐาน 45.5 บาท จากที่ประชุมนักวิเคราะห์ มุมมองเป็นลบ โดย i) ธุรกิจที่ Maldives เข้าสู่ Low season ใน ไตรมาส 3/61 ii) CAPEX ในช่วง 3 ปีข้างหน้าสูงกว่าที่คาดไว้เดิม iii) ปรับลดเป้าหมาย Revpar ลง (กังวลต่อภาคการท่องเที่ยวที่ Maldives และภาคใต้ของไทย) iv) มีโรงแรมที่รอ Renovate ในปี 2562 ฝ่ายวิจัยฯจึงปรับลดประมาณการฯและราคาเป้าหมาย CENTEL* ลง สะท้อนประเด็นดังกล่าว
 
บล.โนมูระ พัฒนสิน  ระบุในบทวิเคราะห์ ว่า CENTEL (NEUTRAL, TP 45)  Action ปรับ TP19F ลงเป็น 45 จาก 50 บาท ตามการปรับการกำไรสุทธิ 2018 – 20F ลง 1 – 9% เพราะ การปรับปรุงโรงแรมครั้งใหญ่ ส่งผลต่อการเติบโตของกำไรที่ช้าลง
โดยยังไม่ชอบ CENTEL คงคำแนะนำเพียง Neutral เพราะกังวลต่อการเติบโตในระยะกลาง ซึ่งคาดกำไร 2018F จะเพิ่มขึ้นเพียง +9% เทียบช่วงเดียวกันของปีก่อนและจะโตต่ำ+5% เทียบช่วงเดียวกันของปีก่อนในปีหน้า จึงมองว่า MINT (BUY, TP19F 51 บ) และ ERW (BUY, TP19F 9 บ) น่าสนใจกว่า Catalysts การฟื้นตัวของ SSS และการขยายสาขาธุรกิจร้านอาหารที่ดีกว่าคาด